text: Video: Forældre nervøse over besparelser i fritidsklubber
  27 august 2014 kl. 07.00
  Forældre til børn i fritidsklubben Samuelsgården demonstrede tirsdag aften foran rådhuset i Varde. Kommunen vil halvere tilskuddet til fritidsklubben.
  
  I Varde Kommune er debatten blusset op omkring, hvor mange penge der skal bruges på børnene, når de har fri fra skole og skal enten i SFO eller i ungdomsklub.
  Det fik tirsdag aften 100 forældre og børn fra fritidsklubben Samuelsgården i Oksbøl til at møde op til byrådsmøde i Varde. Kommunen vil halvere tilskuddet til fritidsklubben. Men det vil få uoverskuelige konsekvenser, mener forældrene.
  - Jeg er bekymret for, at der ikke kommer til at være nok økonomiske midler til at fastholde det tilbud, der er i dag, siger Lisbeth Mølleskov, der er forældre til et barn i fritidsklubben.
  Hør Lisbeth Mølleskov og Mette Peitersen, der begge har børn i Samuelsgården forklare, hvorfor de demonstrerer. (varighed 46 sek)
  